चीनी हमले ते भारत-पाकिस्तान दी लड़ाई कोला प्रेरित रामनाथ हुंदिएं रचनाएं इच आत्मानुभूति आली कोई खास गहराई नेईं लब्धी, पर, हिमाला उप्पर मुक्त छंद इच लिखी दी रचना यथार्थ बोध दी दृष्टि कन्ने इक सशक्त ते सफल रचना ऐ। कवि महसूस करदा ऐ जे हिमालय पर्वत जेह्‌ड़ा मुल्खै दा सरताज हा, जिसी कोई लंघी निहो सकदा, जेह्‌ड़ा इक महातीर्थ हा, जित्थें देवी-देवतें दा बास हा, झुकने’पर मजबूर करी दित्ते दा ओह् राष्ट्री गौह-गमानै दे रंग-बरंगे फुल्लें दिएं लोथें उप्पर कलपा करदा ऐ, ते एह्‌कड़े महान-हिमालय दे बारे इच सारे सच्च गलत साबत होई गे न। इतकरिऐ हुण ‘नमां हिमाला रचना पौना’ ऐ।